cyanic-selkie/wikianc huggingface dataset:
Andrea Moda Formula
Talli yritti päästä kilpailuihin Colonin autoilla, mutta koska tallien on itse rakennettava autonsa ja Sassetti oli vastahakoinen uusien tallien osallistumismaksua (sadantuhannen dollaria) vastaan väittäen tallinsa olevan Colonin perustoja, ei sitä päästetty mukaan Etelä-Afrikan GP:hen. Tämän takia talli joutui rakentamaan oman auton, jonka suunnitteli Simtekillä työskennellyt Nick Wirth. Meksikon GP:ssä tallin uuden auton runko oli valmis ja varaosat oli tuotu mukana kilpailuun, mutta autoja rakennettiin edelleen, minkä vuoksi tallin auto ei ehtinyt kilpailuun. Kauden ensimmäisissä kilpailuissa kuljettajiksi oli nimetty italialaiset Alex Caffi ja Enrico Bertaggia, jotka kuitenkin jo Brasilian GP:ssä korvattiin Roberto Morenolla ja Perry McCarthylla, joista McCarthyllä ei ollut lainkaan kokemusta F1-sarjasta.
Tallin paras saavutus oli Morenon ajamat 11 kierrosta kisan viimeisenä ennen moottorin hajoamista Monacon GP:ssä 1992 (McCarthy oli joutunut antamaan varaosia autostaan Morenolle). Moreno ja McCarthy karsiutuivat kaikista muista kilpailuista. Monacon osakilpailun jälkeen Sassettin omistama yökerho Italiassa syttyi tuleen ja paettuaan liekkimerestä tuli ammutuksi.
Kanadan GP:ssä tallilla ei ollut omia moottoreita rahtilennolla sattuneiden ongelmien vuoksi, minkä seurauksena Sassetti lainasi Brabham-tallin yhtä moottoria, mutta Morenon vauhti ei riittänyt esikarsinnoissa (Sassettin epäiltiin jättäneen maksamatta Juddin moottorit). Vastoinkäymiset jatkuivat entisestään Ranskan GP:n aikoihin, kun talli ei kyennyt osallistumaan rekkakuskien aiheuttaman työsulun vuoksi.
Belgian GP:ssä talli pääsi aika-ajoihin, kun Brabham-talli vetäytyi kilpailuista, mutta kumpikaan kuljettajista ei karsiutunut. . Varikolla omistaja Sassetti pidätettiin epäiltynä talousrikoksista eikä FIA enää antanut tallin osallistua seuraavana vuorossa olleeseen Italian GP:hen, vaikka Sassetti oli lähettänyt tallin rekat kilpailupaikalle. Talli suljettiin sarjasta, koska se aiheutti lajille huonoa mainetta.
Hämähäkinruohot
Hämähäkinruohot (Thesium) on kasvisuku santelipuukasvien heimossa. Siihen kuuluu 325 lajia Vanhassa maailmassa kasvavia ruohomaisia kasveja. Hämähäkinruohot ovat puoliloisia, jotka loisivat muiden kasvien juuristossa. Pohjoismaissa kasvaa kaksi hämähäkinruoholajia, ketohämähäkinruoho (Thesium alpinum) Etelä-Ruotsissa ja arohämähäkinruoho (Thesium ebracteatum) Tanskassa.
Venäjän ja Valko-Venäjän valtioliitto
Valtioliiton päämaja sijaitsee Moskovassa Venäjän federaation presidentinhallinnon yhteydessä. Valtioliiton johdon muodostaa korkein valtioneuvosto, jonka puheenjohtajuuden oli alun perin tarkoitus vuorotella valtioliiton osapuolten välillä. Alusta alkaen puheenjohtajan virkaa on kuitenkin pitänyt hallussaan Valko-Venäjän presidentti Aljaksandr Lukašenka, joka ei ole ollut halukas luopumaan asemastaan. Tammikuusta 2020 lähtien valtioliiton ministerineuvoston puheenjohtaja on ollut Venäjän federaation pääministeri Mihail Mišustin. Valtiosihteerinä on vuodesta 2011 lähtien on toiminut Grigori Rapota.
Oskari Korpikari
Oskari Korpikari (s. 5. huhtikuuta 1984 Oulu) on suomalainen entinen jääkiekkopuolustaja. Varsin isokokoinen Korpikari oli pelityyliltään peruspuolustaja. Hän pelasi uransa kahtena viimeisenä kautenaan KHL-joukkue Jokereissa tehden yhteensä 39 runkosarjaottelussa tehot 4+5=9 ja keräten 26 jäähyminuuttia sekä yhdeksässä playoff-ottelussa tehot 1+1=2 ja keräten kahdeksan jäähyminuuttia. SM-liigassa Korpikari pelasi yhteensä 506 runkosarjaottelua tehopistein 24+57=81 ja keräten 446 jäähyminuuttia sekä 104 playoff-ottelua tehopistein 4+14=18 ja keräten 64 jäähyminuuttia. Hän voitti Oulun Kärpissä neljä Suomenmestaruutta.
Venäjän ja Valko-Venäjän valtioliitto
Taustaa
thumb|right|130px|Venäjän ja Valko-Venäjän liittoa juhlistava venäläispostimerkki.
Oskari Korpikari
Seuraura
210px|thumb|left|Korpikari [[Oulun Kärpät|Oulun Kärppien paidassa maaliskuussa 2009. Hän voitti joukkueessa kahdeksan kauden aikana neljä Suomenmestaruutta, kaksi hopeaa ja yhden pronssin.]] Korpikarin kasvattajaseura oli Kempeleen Kiekko-Ketut (myöhemmin Laser HT). Hän pelasi kuitenkin myöhemmät juniorivuotensa Oulun Kärpissä. Korpikari debytoi SM-liigassa joulukuussa 2002 kaudella 2002–2003, jolloin hän sai tililleen 23 ottelua ja antoi niissä yhden syöttöpisteen. Korpikari teki tammikuussa 2003 kolmivuotisen jatkosopimuksen Kärppien kanssa. Hän voitti keväällä 2003 SM-hopeaa.
Venäjän ja Valko-Venäjän valtioliitto
Taustaa
Neuvostoliiton loppuvaiheessa sen viimeinen presidentti Mihail Gorbatšov yritti muodostaa uutta liittosopimusta. Virallisesti Neuvostoliitto lakkautettiin 26. joulukuuta 1991, kun Venäjän SFNT:n, Ukrainan SNT:n ja Valko-Venäjän SNT:n presidentit olivat päättäneet Belovežon sopimuksessa 8. joulukuuta 1991 lakkauttaa liittovaltion ja perustaa Itsenäisten valtioiden yhteisön. Vuonna 1994 Valko-Venäjällä valtaan nousi Aljaksandr Lukašenka, joka korosti Venäjän ja Valko-Venäjän unionismia sekä neuvostorakenteiden säilyttämistä. Valko-Venäjän yhteiskunnan ja talouden neuvostorakenteiden säilyttämiseksi Lukašenka halusi sitoa maansa heikon ja pienen talouden Venäjän suureen talouteen. Lukašenka halusi ennen kaikkea säilyttää maansa neuvostoaikaisen raskaan teollisuuden ylläpitämällä sitä Venäjältä tuotavien raaka-aineiden eli pääasiassa kaasun ja öljyn turvin. Venäjällä taas imperiumimielisissä piireissä oli Neuvostoliiton hajoamisen jälkeen ollut tavoitteena luoda jonkinlainen Moskova-johtoinen liittojärjestelmä entisen Neuvostoliiton ytimen eli Venäjän, Valko-Venäjän ja Ukrainan alueille.
Oskari Korpikari
Seuraura
Kesällä 2003 Montréal Canadiens varasi Korpikarin seitsemännellä kierroksella 217. pelaajana. Kaudella 2003–2004 Korpikari pelasi 35 ottelua runkosarjassa sekä seitsemän pudotuspeleissä. Keväällä 2004 mestaruuteen päättynyttä kautta lyhensi muun muassa alle 20-vuotiaiden MM-kilpailuissa tullut olkapäävamma. Korpikarin turnaus päättyi kolmeen otteluun. Kaudella 2004–2005 hän pelasi kauden aikana vain 21 ottelua ilman tehopisteitä. Yksi syy vähempään peliaikaan oli NHL:n työsulku, joka toi muun muassa Janne Niinimaan ja Josef Boumediennen SM-liigaan. Osan kaudesta A-nuoriakin vahvistanut Korpikari voitti uransa toisen Suomen mestaruuden keväällä 2005.
Venäjän ja Valko-Venäjän valtioliitto
Taustaa
Venäjän presidenttiä Boris Jeltsiniä painostivat niin maiden uudelleenyhdistämistä vaativat poliittiset kilpailijansa kuin Lukašenkakin. Jeltsin teki lopulta esityksen Venäjän ja Valko-Venäjän poliittisesta ja taloudellisesta yhdenmukaistamisesta. Maat solmivat 2. huhtikuuta 1996 sopimuksen Venäjän ja Valko-Venäjän yhteisön perustamisesta. Tasan vuotta myöhemmin solmittiin liittosopimus. Liiton peruskirjasta ei kuitenkaan muodostunut yhteisymmärrystä. Venäjän uudistusmieliset pelkäsivät liiton tulevan kalliiksi Venäjälle. Täydentäviä sopimuksia solmittiin vielä 25. joulukuuta 1998.
Oskari Korpikari
Seuraura
Toukokuussa 2005 Korpikari teki kaksivuotisen jatkosopimuksen Kärppien kanssa. Kausi 2005–2006 oli hänelle ensimmäinen kokonainen kausi SM-liigassa. Korpikari pelasi kaikki runkosarjan 56 ottelua ja teki niissä tehot 1+1=2. Hän teki uransa ensimmäisen liigamaaliin 27. joulukuuta 2005 Jokereita vastaan. Korpikari teki ensimmäisen liigamaalinsa vasta uransa 112. ottelussaan. Hän oli ennen osumaansa maalittomien otteluiden tilastossa sijalla 3. Korpikari voitti keväällä 2006 SM-pronssia. Kausi 2006–2007 hänellä päättyi taas mestaruuteen. Korpikari teki kauden jälkeen kaksivuotisen jatkosopimuksen.
Venäjän ja Valko-Venäjän valtioliitto
Taustaa
Kun Vladimir Putin nousi Venäjän johtoon 1999-2000, joutui Lukašenka puolustuskannalle pyrkien tasapainottelemaan Venäjän-suhteissaan yrittäen pitää kiinni omasta asemastaan ja Valko-Venäjän itsenäisyydestä sekä valtioliitosta. Alusta alkaen Vladimir Putin on Venäjän presidenttinä pyrkinyt tiivistämään integraatiota maiden välillä ja muuttaa valtioliittosopimusta käytännöksi. Sittemmin valtioliiton presidenttiyttä kaavailtiin keinoksi jatkaa Vladimir Putinin valtakautta, mutta Lukašenka ei ole luopunut asemastaan.
Oskari Korpikari
Seuraura
Korpikarin kausi 2007–2008 jäi vain 39 runkosarjaottelun mittaiseksi. Häntä vaivasi kauden aikana useat loukkaantumiset, joista pahin oli lokakuussa 2007 tullut leukavamma. Korpikari ei pelannut pudotuspeleissä, mutta hän kuitenkin voitti keväällä 2008 jo uransa neljännen Suomen mestaruuden. Korpikari teki jälleen kahden vuoden jatkosopimuksen keväällä 2008.
Korpikari aloitti kauden 2008–2009 Kärppien varakapteenina. Jälleen rikkonaisen kauden pelannut Korpikari voitti keväällä 2009 SM-hopeaa. Ennen kautta 2009–2010, harjoituskaudella 2009 Korpikari loukkasi Kärppien toisessa harjoitusottelussa polvensa. Toivuttuaan leikkauksesta hän aloitti kautensa Mestis-joukkue Kajaanin Hokissa pelaamalla yhden ottelun lainalla.
Venäjän ja Valko-Venäjän valtioliitto
Taustaa
Lukašenka lupasi, että valtioliiton yhteinen rupla otettaisiin käyttöön 1. tammikuuta 2004. Valko-Venäjä kuitenkin lykkäsi tätä joka kerta vuodella eteenpäin, kunnes maan keskuspankki ilmoitti, että vuodesta 2008 lähtien maan valuutta olisi sidottu Yhdysvaltain dollariin Venäjän ruplan sijaan.
Psykiatrinen tutkimus
Psykiatrisessa tutkimuksessa pyritään laaja-alaisesti kartoittamaan potilaan tilanne ja määrittelemään mahdollinen psykiatrinen sairaus (diagnoosi). Psykiatrisen tutkimuksen lopputuotoksena on psykiatrinen lausunto, joka sisältää parhaimmillaan kuvauksen potilaan psyykkisestä statuksesta (nykytilanne), elämänhistoriasta, ihmissuhdeverkostosta, mahdollisesta sairastamishistoriasta, aiemmista hoidoista, fyysisistä sairauksista ja tarpeen mukaan muistakin asioista. Lausunnossa pyritään kokoamaan laaja-alaisesti kertynyt sekä tiivistämään se luettavaan muotoon. B-lausunto sisältää myös hoitosuunnitelman, joka on laadittava yhteistyössä potilaan kanssa.
Venäjän ja Valko-Venäjän valtioliitto
Sopimuskohdat
Valtioliittosopimus vuodelta 1999 perusti tärkeimmät valtioliiton valtioelimet, mutta näistä on toteutunut vain korkein valtioneuvosto.
Psykiatrinen tutkimus
Koska psykiatrien erikoistumiskoulutus antaa valmiudet lähinnä mielenterveysongelmien diagnosointiin, vaatii esimerkiksi ADHD:n, oppimisvaikeuksien ja autismikirjon häiriöiden diagnostiikka lääkärin suorittaman tutkimuksen lisäksi neuropsykologin suorittaman neuropsykologisen tutkimuksen, jossa mitataan kognitiivista toimintakykyä kuten tarkkaavaisuutta, muistia ja näönvaraista havainnointia.
Psykiatrista tutkimusta voidaan täydentää esimerkiksi pään kuvantamistutkimuksella (magneettikuvaus tai pään CT), neurologin tai psykologin suorittamalla tutkimuksella sekä toimintaterapeutin tai sosiaalityöntekijän laatimalla arviolla. Potilaan lisäksi voidaan haastella myös potilaan omaisia tai muuta lähipiiriä. Vuorovaikutussuhteita ja vuorovaikutustaitoja voidaan tutkia esimerkiksi perhe-ja verkostotapaamisissa tai osastojaksojen yhteydessä.
Oskari Korpikari
Seuraura
Kaudeksi 2010–2011 Korpikari siirtyi kaksivuotisella sopimuksella Espoo Bluesiin. Hän teki SM-liigan yhden kauden piste-ennätyksensä tehoilla 3+10=13. Korpikari voitti SM-hopeaa keväällä 2011. Kaudella 2011–2012 hän nousi joukkueen varakapteeniksi ja ylsi uudelleen yhden kauden piste-ennätykseensä tehoilla 1+12=13. Kaudeksi 2012–2013 Korpikari siirtyi kaksivuotisella sopimuksella Pelicansiin. Lokakuussa 2012 hän joutui kuukaudeksi sivuun alavartalovamman vuoksi.
Naypyidaw
Se on rakennettu lyhyessä ajassa 320 kilometriä sisämaahan maan suurimmasta kaupungista Yangonista, joka myös toimi pääkaupunkina vuoteen 2005 asti. Maata hallitseva sotilasjuntta alkoi tuolloin siirtää pääkaupungin toimintoja Naypyidawiin toistaiseksi epäselvistä syistä. Koko maan hallinto ja sen viranomaiset asettuivat uuteen pääkaupunkiin.
Toimittaja Siddharth Varadarajan uskoo, että uusi pääkaupunki perustettiin vallanvaihdoksen vaikeuttamiseksi.
Oskari Korpikari
Maajoukkueura
Korpikari pelasi alle 20-vuotiaiden MM-kilpailuissa vuonna 2004 voittaen pronssia, vaikka hänen turnauksensa päättyikin kolmeen otteluun olkapäävamman takia. Suomen A-maajoukkueessa Korpikari pelasi yhteensä 15 tehden yhden syöttöpisteen. Hän teki A-maajoukkuedebyyttinsä Finnkampenissa 6. syyskuuta 2008 Tukholmassa Ruotsia vastaan. Korpikari valittiin myös vuoden 2014 MM-joukkueeseen, mutta hänen kisapassinsa jätettiin lopulta leimaamatta, kun Erik Haula saapui joukkueeseen kesken turnauksen.
Naypyidaw
Naypyidaw tarkoittaa 'kuninkaallista kaupunkia' burman kielellä, mutta maan historiallisella kuningaskunnalla ei kuitenkaan ole siteitä alueeseen.
Curia Regis
Curia Regis on latinankielinen termi, joka tarkoittaa "kuninkaallista neuvostoa" tai "kuninkaan hovia". Curia Regis oli keskiajan Englannissa maanomistajien (tenants-in-chief) ja kirkko-oppineiden neuvosto, joka neuvoi Englannin kuningasta lainopillisissa asioissa. Se korvasi anglosaksisen edeltäjänsä, witenagemotin sen jälkeen kun normannit olivat vallanneet Englannin vuonna 1066.
Curia Regisistä muotoutui vähitellen 1200-luvulla parlamentti.
Planet Punk
Planet Punk on saksalaisen Die Ärzten kuudes studioalbumi, ja se julkaistiin 18. syyskuuta 1995. Farin Urlaub nimesi Planet Punkin yhtyeen lempialbumiksi Die Ärzte -biografiassa. Se saavutti toisen sijan Saksan albumilistalla ja pysyi top 10:ssä seitsemän viikkoa. Se myi myös kultaa ja platinaa.
Generatiivinen kielitiede
Historiallisesti generatiivinen kielitiede syntyi loogiseen empirismiin ja behaviorismiin kohdistuneen kritiikin (erityisesti Chomsky, 1959) seurauksena. Generatiivisen kielitieteen harjoittajia on kutsuttu myös generativisteiksi. Suuntauksen keskeinen perustaja ja kansainvälisesti tunnetuin edustaja on Noam Chomsky.
Keskeinen sisältö
Generatiivinen kielitiede syntyi 1960-luvulla Noam Chomskyn ja eräiden muiden syntaksin tutkijoiden työn tuloksena. Sen keskeisen oletuksen mukaan kielioppi on formalisoitavissa ja esitettävissä matemaattista täsmällisyyttä vastaavalla tarkkuudella. Generatiivisessa kielitieteessä luonnollista kieltä kuvataan formaalien kielten tutkimuksessa käytettyjen menetelmien kaltaisena systeeminä. Kieli nähdään matemaattisena rakenteena: kieli koostuu joukosta hyvin muodostettuja ilmaisuja. Hyvin muodostetut ilmaisut muodostetaan yhdistelemällä ilmaisuja monimutkaisemmiksi ilmaisuiksi kielen kielioppisääntöjen mukaisesti: näin kielioppisäännöt määrittävät kieleen kuuluvien ilmaisujen joukon. Formaalien kielten teoriaa seuraten sanotaan, että säännöt "mahdollistavat kaikkien kieleen kuuluvien ilmaisujen luettelemisen" - tämä mahdollisuus on ymmärrettävä abstraktissa mielessä, sillä kun kielen lauseita on rajattomasti, ei kukaan käytännössä voi luetella niitä kaikkia.
Muunnelmat
Generatiivisesta kielioppiteoriasta on olemassa useita variantteja. Näistä varhaisin, ns. TG-teoria (transformative-generative grammar) oletti, että kaikkien kielten lauserakenteen alla on abstrakti syvärakenne, jonka ilmenemismuotoja havaittavat lauserakenteet ovat. Jotta syvärakenteesta voitaisiin johtaa pintarakenteita, oletettiin erityisten transformaatiosääntöjen olemassoloa. Myöhemmin monet transformaatiosäännöt yhdistettiin ns. alfa-säännöksi. Myöhemmin generatiivinen lauseoppi kehittyi toisaalta TG:n perinteitä jatkaviksi lausekerakennekieliopeiksi, mm. ns. X' (luetaan "x palkki") ja GB (Government and Binding) -teoriaksi, jonka jatkajia ovat erityisesti Chomskyn kehittelemät P&P (Principles and parameters) -teoria ja ns. Minimalistinen teoria, sekä lausekkeita pääsanan projektiona käsitteleviksi LFG (Lexical Functional Grammar)- ja HPSG (Head Driven Phrase Structure Grammar) -teorioiksi. HPSG on melko lähellä eräitä tietokonelingvistiikassa hyödynnettyjä lauserakennetta analysoivia malleja, kun taas lausekerakennekieliopit ovat jatkaneet Chomskyn aloittamaa biolingvistiikaksi kutsuttua tutkimussuuntaa, jossa tieto kielen toimintamekanismeista (joita lauseenmuodostussäännöt kuvaavat) pyritään liittämään nykytietoon aivojen ja mielen biologisesta olemuksesta.
Yhteistä kaikille generativistisille lauseopin ja morfosyntaksin malleille on formalisoinnin vaatimus ja väite kieliopin universaalista pohjasta. Universaali kielioppi tarkoittaa ajatusta, että kaikki puhutut kielet ovat itse asiassa muunnoksia samasta perusrakenteesta, jota kutsutaan universaalikieliopiksi (Universal Grammar, UG).
Vaikutus
Generatiivisen kielitieteen vaikutus on Yhdysvaltain lisäksi ollut suuri eräissä Euroopan maissa kuten Norjassa, Unkarissa ja Italiassa. Sen sijaan maat, joissa kielitiede on pohjautunut selvemmin korpusaineistojen tutkimiseen ja filologiseen traditioon ovat jääneet generativismin vaikutuksen ulkopuolelle.
Suomessa generatiivista kielitiedettä ja biolingvistiikkaa edustaa Pauli Brattico. Suomalaisia generativismin kriitikoita ovat mm. Esa Itkonen ja Raimo Anttila.
Platoninen realismi
Platoninen realismi (äärimmäinen realismi) on realistinen universaalien ongelmaan liittyvä kanta. Sen mukaan universaalit eli yleiskäsitteet ovat olemassa omassa todellisuudessaan (eli ovat reaalisia), itsenäisesti partikulaareista eli yksilöolioista (universalia ante rem, ”universaalit ennen asioita”).
Kyseinen realismin muoto on saanut nimensä Platonilta, joka esitti sen mukaisen ratkaisun tunnetussa ideaopissaan. Koska universaalit olivat Platonin mukaan olemassa ideaaleina muotoina eli ideoina, platonista realismia kutsutaan myös platoniseksi idealismiksi, mikä voi aiheuttaa sekaannusta. Nykyfilosofiassa platonisesta realismista on keskusteltu muun muassa matematiikan filosofiassa, jossa se on kanta, jonka mukaan matemaattisilla entiteeteillä on itsenäinen, mielen ulkopuolinen olemassaolo. Tätä kutsutaan matemaattiseksi platonismiksi.
Universaalit
Platoninen realismi vastaa universaalien ongelmaan niin, että universaalit viittaavat olemassa oleviin ideoihin. Ideat tarjoavat merkityksen ja viittauksen kohteen sellaisille käsitteille kuin ”omena” tai ”punainen”. Platonisessa realismissa universaalit eivät ole olemassa samalla tavalla kuin tavalliset fysikaaliset kappaleet ovat olemassa, vaan niillä on jonkinlainen aineeton olemassaolo omassa todellisuudessaan, ”ideamaailmassa” tai ”ideoiden taivaassa”. Nykyaikaisemmat versiot teoriasta eivät käytä tällaisia käsitteitä universaaleja kuvatessaan. Sen sijaan niiden mukaan olisi kategoriavirhe soveltaa ajan ja avaruuden kategorioita universaaleihin.
Matematiikan filosofiassa
Matematiikan filosofiassa platoninen realismi tai matemaattinen platonismi on näkemys, jonka mukaan matemaattiset entiteetit ovat abstrakteja, eli niillä ei ole aika-avaruudellisia tai kausaalisia ominaisuuksia. Tämän näkemyksen sanotaan usein olevan ihmisten arkijärjen mukainen näkemys esimerkiksi luvuista. Näkemys vastaa pitkälti ideaoppia ja ajatusta tosiolevaisista ideoista. Platon sai ajatuksiinsa vaikutteita pythagoralaisilta, joiden mukaan koko todellisuus koostui kirjaimellisesti luvuista.
Platonismin ongelmana on se, missä ja millä tavalla matemaattiset oliot tarkkaan ottaen ovat olemassa, ja kuinka saamme tietoa niistä? Onko jossain olemassa fysikaalisesta maailmastamme täysin erillinen maailma, jossa matemaattiset entiteetit sijaitsevat? Kuinka meillä on pääsy tähän maailmaan, ja teemme löytöjä näitä entiteettejä koskevista totuuksista?
Kritiikki
Platonisen realismin kritiikki suuntautuu ennen kaikkea teorian kahteen puoleen: toisaalta siihen, kuinka yksilöoliot osallistuvat universaaleihin, ja toisaalta siihen, että se olettaa sellaisten käsitteiden muodostamista, joita ei voida havaita aisteilla.
Universaaleihin osallistuminen
Kriitikoiden mukaan sellaiset termit kuin ”ideaan osallistuminen”, ”olla idean kopio” ja ”olla läsnä yksilöoliossa” ovat epämääräisiä. Voidaan kysyä, mitä tarkoittaa se, että ’Omenuuden’ idea on läsnä yksittäisessä omenassa, tai että omena on kopio ’Omenuuden’ ideasta tai osallistuu ideaan. Koska ideat tai ”muodot” eivät ole aika-avaruudellisia, niillä ei voi olla todellista muotoa, eikä omena näin voi olla saman muotoinen kuin ’Omenuuden’ idea.
Erään vastauksen mukaan jonkin aika-avaruudellisen muoto voi olla vailla konkreettista aika-avaruudellista sijaintia ja ulottuvuutta, mutta sillä voi silti olla abstrakteja aika-avaruudellisia ominaisuuksia. Näin omenalla voisi olla sama muoto kuin sen idealla. Tällaiset argumentit yleensä väittävät, että suhde yksilöolion ja sen idean välillä on helposti käsitettävissä; että ihmiset soveltavat platonista teoriaa jokapäiväisessä elämässään vailla mitään ongelmaa.
Käsitteidenmuodostus ilman aistihavaintoa
Toinen kritiikki koskee käsitteiden muodostamista ilman aistihavaintoa. Platonin mukaan punaisuuden ajatteleminen yleensä on ’Punaisuuden’ idean ajattelua. Voidaan kuitenkin kysyä, kuinka meillä voi olla jonkin idean käsite aika-avaruudesta erillisenä, koska tällainen käsite ei voi olla peräisin aistihavainnoista. Vaikka voimme nähdä omenan ja sen punaisuuden, kriitikon mukaan kyseessä ei ole ’Omenan’ ja ’Punaisuuden’ käsittäminen. Kriitikko siis kyseenalaistaisi käsitteen alkuperän.
Platonin oma vastaus kritiikkiin perustui ajatukseen mieleenpalauttamisesta (anamnesis). Hänen mukaansa ihmissielut syntyvät ideoiden käsitteillä varustettuina, koska ovat olleet ideamaailmassa kosketuksissa ideoihin ennen syntymäänsä, ja niitä tulee vain muistuttaa näistä käsitteistä syntymän jälkeen. Platon oli näin rationalisti, joka katsoi, että ihmisillä on synnynnäistä apriorista tietoa, joihin he voivat päästä käsiksi järkeilemällä.
Nykyaikaisempi vastaus kritiikkiin on, ettei ominaisuuksien universaaliutta voida välttää, koska voimme kokea oliot vain yleisten käsitteiden kautta. Koska käsitämme tällä tavalla luonnollisesti ja automaattisesti yhteyden abstraktin ja konkreettisen välille, kyseessä ei voi olla ristiriitatilanne. Vastaus pyrkii yhdistämään platonisen realismin empirismiin väittämällä, että abstraktit oliot ovat todellisia ja ne voidaan tuntea esiintymissään.
Aldolikondensaatio
thumb|450px|Yleinen kuvaus aldolikondensaatiosta Aldolikondensaatio on reaktio, jossa kaksi karbonyyliyhdistettä reagoi muodostaen α,β-tyydyttymättömän karbonyyliyhdisteen, tyypillisesti joko enonin tai enaalin. Aldehydikondensaatio voi tapahtua joko inter- tai intramolekulaarisesti.
Mekanismi
Aldolikondensaatio voi olla joko happo- tai emäskatalysoitu reaktio. Molemmissa tapauksissa muodostuu ensin aldolituote aldoliadditioreaktiolla.
Happokatalysoitu aldolikondensaatio
Happokatalysoitu aldolikondensaatio on tyypiltään E1-reaktio. Ensimmäisessä vaiheessa happo luovuttaa protonin aldolituotteen hydroksyyliryhmälle, josta tulee näin hyvä lähtevä ryhmä ja postuu vetenä. Näin muodostuu karbokationi ja vedyn irtoamisen jälkeen muodostuu α,β-tyydyttymätön karbonyyliyhdiste.
Emäskatalysoitu aldolikondensaatio
Emäskätalysoitu aldolikondensaatio poikkeaa mekanismiltaan happokatalysoidusta aldolikondensaatiosta. Emäskatalysoitu aldolikondensaatio noudattaa E1cB-reaktiomekanismia. Ensimmäisessä vaiheessa emäs poistaa aldolituotteen karbonyyliryhmään nähden α-asemalta olevalta hiileltä protonin muodostaen enolaatti-ionin. Tämän jälkeen seuraa enolaattianionin tautomerisoituminen karbonyyliyhdisteeksi ja hydroksyyliryhmä poistuu hydroksidi-ionina, jolloin katalyyttinä toimiva emäs vapautuu ja muodostuu α,β-tyydyttymätön karbonyyliyhdiste..
Mattias Tedenby
Mattias Tedenby (s. 21. helmikuuta 1990 Vetlanda, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan oikea laitahyökkääjä. Tedenby on pelannut aiemmin 120 NHL-ottelua New Jersey Devilsissa, joka varasi hänet ensimmäisellä kierroksella 24. pelaajana kesällä 2008. Hän ei ole korkeasta varauksestaan huolimatta tehnyt läpimurtoa NHL:ssä.
Pelityyli
Eliteprospects.com -sivuston mukaan Tedenbyn suurin vahvuus on hänen nopeutensa. Tedenby on varsin pienikokoinen, mutta hän paikkaa tämän puutteen pääosin asenteellaan ja nopeudellaan. Tedenbyllä on myös hyvä tasapaino, tekniset taidot ja hän haastaa mielellään vastustajia. Tedenbylla on hyvät mailankäsittelytaidot, joita hän osaa käyttää myös pienessä tilassa. Myös Tedenbyn pelintekotaidot ovat hyvät ja hän osaa pelata myös varsin röyhkeästi ja antaa ajoittain kovia taklauksia huolimatta Tedenbyn pienehköstä varresta. Hän on kohtuullisen hyvä luomaan maalipaikkoja. Tedenbylla on kuitenkin parannettavaa takakarvaamisessa, kokonaisvaltaisessa oman pään pelaamisessa sekä fysiikassa ja voimassa.
Seuraura
Tedenby on Värnamo GIK:n kasvatti. Hän siirtyi juniorina sittemmin HV71:een. Tedenby oli kaudella 2006–2007 J18 Allsvenskanin pudotuspelien paras maalintekijä kolmen muun pelaajan kanssa sekä HV71:n paras pistemies. Kaudella 2007–2008 hän debytoi seuran Elitserien-joukkueessa, jossa Tedenby pelasi 23 runkosarja- ja viisi playoff-ottelua tehopistein 3+3=6. Hän teki Elitserien-debyyttinsä 15. tammikuuta 2008 Södertälje SK:ta vastaan ja sai ottelussa jääaikaa 12.09 minuuttia. Tedenby sai siinä myös yhden syöttöpisteen ja yhden kahden minuutin jäähyn. Tedenbyn ensimmäinen Elitserien-maali syntyi 24. tammikuuta 2008 vieraissa Brynäs IF:n Markus Korhosen taakse. Hän voitti kauden päätteeksi Ruotsin-mestaruuden.
New Jersey Devils varasi Tedenbyn ensimmäisellä kierroksella 24. pelaajana NHL:n varaustilaisuudessa 2008. Kaudella 2008–2009 hän teki Elitserienissä 32 runkosarjaottelussa tehot 3+1=4 ja 18 playoff-ottelussa tehot 6+3=9 sekä kahdessa Mestarien liigan ottelussa yhden maalin. Tedenby oli pudotuspeleissä HV71:n toiseksi paras maalintekijä Martin Thörnbergin jälkeen. Hän voitti kauden päätteeksi Elitserien-hopeaa. Tedenby pelasi kauden aikana myös 13 ottelua lainalla sarjatasoa alempana HockeyAllsvenskan-joukkue IK Oskarshamnissa. Toukokuussa 2009 hän teki vuoden mittaisen jatkosopimuksen HV71:n kanssa. Atlant varasi Tedenbyn 40. pelaajana KHL:n varaustilaisuudessa 2009. Kaudella 2009–2010 hän teki Elitserienin runkosarjassa tehot 12+7=19. Tedenby oli kauden päätteeksi ehdokkaana liigan vuoden tulokkaaksi, mutta palkinto meni kuitenkin Brynäs IF:n maalivahti Jacob Markströmille. Tedenby voitti kauden päätteeksi Ruotsin-mestaruuden.
Toukokuussa 2010 Tedenby teki kolmivuotisen tulokassopimuksen New Jersey Devilsin kanssa. Hän aloitti kautensa AHL-joukkue Albany Devilsissa. Tedenby debytoi New Jerseyn NHL-joukkueessa 10. marraskuuta 2010 Buffalo Sabresia vastaan. Hän sai ottelussa jääaikaa 14.25 minuuttia ja keräsi sai myös yhden syöttöpisteen Jason Arnottin tekemään maaliin. NHL-uransa avausmaalin Tedenby teki seuraavassa ottelussa 12. marraskuuta 2010 Edmonton Oilersia vastaan. Hän vietti koko loppukauden Devilsin NHL-vahvuudessa. Kaikkiaan Tedenby teki tulokaskautensa aikana 58 runkosarjaottelussa tehot 8+14=22.
Kaudesta 2011–2012 Tedenby pelasi runsaan puolet NHL:n puolella tehden 43 runkosarjaottelussa tehot 1+5=6. Kolmannella sopimuskaudellaan 2011–2012 hän sai osaksi tammikuuhun 2013 asti kestäneen NHL:n työsulun vuoksi tililleen vain neljä NHL-ottelua ja suurin osa Tedenbyn kaudesta eteni farmijoukkue Albany Devilsissa. Kesäkuussa 2013 hän teki vuoden mittaisen ja 600 000 dollarin arvoisen jatkosopimuksen New Jersey Devilsin kanssa. Myös kauden 2013–2014 Tedenby vietti suurimmaksi osaksi farmissa ja hän pelasi vain 15 NHL-ottelua. Kauden mittaan myös KHL:n tšekkiläisjoukkue Lev Praha osti Tedenbyn pelaajaoikeudet Atlantilta ja yritti saada hänet kesken kauden riveihinsä, mutta Devils ei kuitenkaan päästänyt Tedenbyä lähtemään organisaatiosta. Tammikuussa 2014 Atlant osti hänen oikeutensa Leviltä takaisin.
Maajoukkueura
Tedenby debytoi Ruotsin A-maajoukkueessa Czech Hockey Gamesin 21. huhtikuuta 2011 Malmössä pelatussa avausottelussa Venäjää vastaan, kun hänet oli valittu Ruotsin MM-leiriryhmään. Tedenby teki ensimmäisen A-maajoukkuemaalinsa itse turnauksessa Slovakian Košicessa jatkosarjan ottelussa 9. toukokuuta 2011 ylivoimalla Kanadaa vastaan. Samassa turnauksessa hänet valittiin Sveitsiä vastaan pelatun jatkosarjaottelun päätteeksi joukkueensa ottelun parhaaksi pelaajaksi. Vuoden 2016 MM-joukkueesta Tedenby putosi viimeisten joukossa. Yhteensä hän on pelannut 22 A-maaottelua tehopistein 3+4=7.
Tedenby pelasi myös alle 20-vuotiaiden MM-kilpailuissa vuosina 2009 ja 2010, joista ensimmäinen turnaus päättyi hopeaan ja jälkimmäinen pronssiin. Hän pelasi myös alle 18-vuotiaiden MM-kilpailuissa vuosina 2007 ja 2008, joista ensimmäinen turnaus päättyi pronssiin. Vuoden 2008 turnauksessa Tedenby jakoi tehoilla 4+4=8 Ruotsin sisäisen pistepörssin voiton André Peterssonin kanssa sekä sisäisen maalipörssin voiton Peterssonin ja Jacob Josefsonin kanssa. Hänet valittiin turnauksen tähdistökentälliseen.
Tedenby pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti kultaa. Yhteensä Tedenby on pelannut 21 nuorten ja 40 poikien maaottelua.
Vahva Ukraina
Vahva Ukraina (, alkujaan nimenä oli Työtätekevä Ukraina, ) on ukrainalainen, vuonna 1999 perustettu puolue. Puoluetoiminta lopetettiin vuonna 2012, kun puolue liitettiin Alueiden puolueeseen, jonka varapuhemies puheenjohtaja Tihipkosta tuli, mutta puolue käynnistettiin uudelleen huhtikuussa 2014.
Mattias Tedenby
Muuta
Tedenby on toisen polven Ruotsin pääsarjakiekkoilija, sillä hänen isänsä Robert Tedenby pelasi MODO:n Elitserien-joukkueessa vuosina 1985–1988. Mattias Tedenbyn pikkuveljet Jonatan (s. 1992) ja Emanuel (s. 1994) ovat myös pelanneet jääkiekkoa. Heidän serkkunsa Celine Tedenby pelaa naisten SDHL-liigaa MODO:ssa.
Navoloki
thumb|125px|Navolokin vaakuna. Navoloki on kaupunki Ivanovon alueen Kinešman piirissä Venäjällä. Se sijaitsee Volgan rannalla 105 kilometriä Ivanovosta koilliseen. Asukkaita on 10 200 henkeä (vuonna 2008).
Vahva Ukraina
Se keräsi syksyn 2014 parlamenttivaaleissa lähes puoli miljoonaa ääntä, mutta jäi 3,1 prosentin kannatuksellaan alle valtakunnallisen 5 prosentin äänikynnyksen. Vaalipiirikohtaisten tulosten perusteella puolue sai yhden kansanedustajan Ukrainan parlamenttiin.
Navoloki
Paikkakunta on saanut alkunsa 1880-luvulla perustetusta tekstiilitehtaasta. Vuonna 1938 tehtaan asuintaajamasta tuli kaupunki.
Vahva Ukraina
thumb|160px|left|Serhi Tihipko Puolueen johdossa on toiminut vuodesta 2009 alkaen suurliikemies Serhi Tihipko, samana vuonna puolueen nimi muutettiin nykymuotoon.
Menestys viime vaaleissa
Puolue on osallistunut johtajansa Serhi Tihipkon presidentinvaalikampanjoihin sekä vuonna 2010 että vuonna 2014.
Lokakuun 26. päivän 2014 parlamenttivaaleissa tämä venäjämyönteinen, liberalismia kannattava puolueryhmä korosti tukevansa rauhanomaista ratkaisua Donetsin laakion konfliktiin Kun äänistä oli laskettu 99,92 prosenttia, Ukrainan keskusvaalilautakunnan mukaan puolueen kannatus jäi 3,1 prosenttiin (489 386 ääntä) ja se jäi alle valtakunnallisen 5 prosentin äänikynnykseen. On huomattava, että vuoden 2011 vaalilain mukaan puolet parlamentin kansanedustajista valitaan vaalipiireistä. Puolue olikin saamassa yhden kansanedustajan parlamenttiin vaalipiireistä. On huomattavaa, että 27 kansanedustajapaikkaa jätettiin toistaiseksi täyttämättä vahvimmin venäjänkielisiltä alueilta Venäjän miehityksen (Krimin autonominen tasavalta, Sevastopol) ja Itä-Ukrainan separatistitoiminnan (Donbassin sota) johdosta.
Ján Golian
Ján Golian (26. tammikuuta 1906 – huhtikuu 1945) oli slovakialainen kenraali. Hänet tunnetaan etenkin yhtenä Slovakiassa toisessa maailmansodassa syttyneen natsi-Saksan vastaisen Slovakian kansannousun johtajista. Golian jäi lopulta saksalaisten vangiksi ja hänen lopullinen kohtalonsa on osittain hämärän peitossa.
Elämäkerta
Ján Golian syntyi Dombóvárissa Unkarissa 26. tammikuuta 1906 ja opiskeli sotilaskorkeakoulussa Prahassa. Valmistumisensa jälkeen hänpalveli Tšekkoslovakian armeijassa 10. divisioonassa Banská Bystricassa. Tšekkoslovakian hajottua hänestä tuli Slovakian armeijan majuri ja hän toimi maan pääesikunnassa. Vaikka Golian oli liittynyt vastaitsenäistyneen Slovakian uuteen armeijaan, hän ei varsinaisesti kannattanut natsi-Saksan tuella luotua valtiota.
Toisen maailmansodan aikana Golian palveli vuosina 1942–1943 itärintamalla. Itärintamalla palvellessaan Golianilla oli joitakin yhteyksiä neuvostopartisaaneihin. Hänen palatessaan rintamalta Slovakiaan Golian alkoi muodostaa saksalaisten vastaista aseellista järjestöä ja vuoden 1944 alussa hän kävi neuvotteluja tuolloin kielletyn Slovakian kansallisneuvoston kanssa. Slovakialaiset olivat päättäneet aloittaa kapinan, jonka sotilaalliseen johtoon Golian asetettiin 27. huhtikuuta 1944. Hänen tehtävänään oli suunnitella kapinan strategia ja luoda yhteyksiä eri vastarintaryhmittymien välille. Slovakialaisten oli tarkoitus toteuttaa kapina yhteistössä Neuvostoliiton kanssa.
Slovakian kansannousu alkoi 29. elokuuta 1944. Tšekkoslovakian presidenttinä toiminut Edvard Beneš nimitti Golianin Slovakiassa toimineen 1. armeijan komentajaksi ja hieman myöhemmin hänet ylennettiin prikaatinkenraaliksi. Kansannousun aikana Golian toimi joitakin kuukausia Tšekkoslovakian asevoimien Slovakian ylipäällikkönä. Rudolf Viest korvasi hänet Viestin saavuttua Slovakiaan Lontoosta. Golianista tuli hänen varamiehensä. Huomattava takaisku slovakialaisille oli Neuvostoliiton tuen puute. Neuvostoliitto oli alkanut epäillä kansannousun poliittisia tarkoitusperiä ja vaihtoi strategiaansa sen tukemisen suhteen. Saksalaisten onnistuikin lokakuuhun 1944 mennessä kukistaa huomattava osa partisaaneista selviytyjien paetessa maan vuoristoon. Golian ja Viest jäivät saksalaisten vangeiksi Pohronský Bukovecissa 3. marraskuuta 1944. Golianianin tarkka kohtalo on osittain hämärän peitossa, mutta hän lienee kuollut huhtikuussa 1945 Saksan Flossenbürgissa.
Anitra Bohman-Penttinen
Anitra Bohman-Penttinen (s. 29. joulukuuta 1970 Kotka) on suomalainen Berliinissä asuva ohjaaja, näyttelijä ja muusikko. Anitra on valmistunut Turun taideakatemiasta 1995 teatteri-ilmaisun ohjaajaksi. Anitralla on oma teatteri entisen Länsi-Berliinin alueella, Wilmersdorfissa.
Anitra Bohman-Penttinen on naimisissa suomalaisen keksijä Samuli Penttisen kanssa.
Bohman-Penttinen kunnosti miehensä kanssa vanhan m/s Suukko II -nimisen laivan, jonka ajoivat Suomesta Berliiniin, ja johon teatteri on siirtymässä.
S/S Betty H
S/S Betty H oli suomalainen rahtilaiva, joka joutui 26. lokakuuta 1942 venäläisen sukellusveneen torpedoimaksi Ahvenanmerellä lähellä Nyhamnin majakkaa ja upposi. Laivan 23 hengen miehistöstä 12 selvisi hengissä.
Betty H oli ostettu Englannista vuonna 1932, ja sen omisti Porin Laiva Oy, jonka takana oli porilainen kauppaneuvos Werner Hacklin. Laiva sai uuden nimensä Hacklinin vaimon Elisabethin mukaan. Betty H kuljetti ennen sotia pääasiassa puutavaraa Suomesta Itämeren alueen ja Länsi-Euroopan satamiin sekä toi paluulastina kappaletavaraa ja kivihiiltä.
Fidžiläiset
Fidžiläiset ovat eräs melanesialainen kansa. He ovat syntyperäisiä kaikilla Fidžin saarilla lukuun ottamatta Rotumaa, jonka alkuperäisasukkaita ovat rotumalaiset. He saapuivat Fidžisaarille 1500 eaa. Heitä muutti myös Tongaan ja Samoaan, mutta näillä saarilla he sekoittuivat polynesialaiseen väestöön. Rotuman väestö on polynesialaista ja ensimmäiset jäljet heistä ovat 800 eaa. tehdyt saviastiat, joita on löydetty saarelta.
Väestö
Uudessa-Seelannissa on suuri fidžiläinen vähemmistö, heitä oli 231 800 vuonna 2001. Heidän määränsä on kuitenkin vähentynyt kahdeksan prosenttia vuosien 1998 ja 2001 välillä. Australiassa heitä oli 58 815 vuonna 2006.
Fidžin saarivaltion asukkaista hieman yli puolet ovat etnisiä fidžiläisiä. Suurin osa fidžiläisistä ovat kristittyjä ja suurimmat kirkot ovat metodismi (66,6 %), katolilaisuus (13,3 %) sekä assemblies of God (6,2 %). Fidžiläisten alkuperäinen kieli on fidži.
86 prosenttia Fidžin maa-alueista on fidžiläisten omistuksessa, siitäkin huolimatta että he muodostavat vain puolet väestöstä. Tämä johtuu siitä, että saaren englantilainen kuvernööri Arthur Hamilton-Gordon kielsi maan myymisen alkuperäisasukkailta uudisasukkaille suojellakseen heidän kulttuuriaan. Hän määräsi myös, ettei fidžiläisiä saanut käyttää työvoimana, mikä johti intialaisten työntekijöiden maahantuontiin. Nykyisin intialais-fidžiläiset muodostavat vähän alle puolet saaren nykyisestä väestöstä.
Kulttuuri
200px|thumb|vasen|Vanha fidžiläinen temppeli, piirros 1800-luvulta. Fidžiläiset olivat aikoinaan hyviä veneenrakentajia. Laivojen avulla pidettiin yhteyttä muihin saariin, kuljetettiin ruokaa. Veneiden rakennustapa ja tyyli vaihteli eri heimojen keskuudessa. Veneitä käytettiin myös sodankäynissä ja meritaisteluihin saattoi osallisua satoja veneitä. Kun miehet tekivät pääasiassa veneitä naiset tekivät käsitöitä. Käsitöihin kuuluivat ruukkujen ja mattojen teko.
Vanha fidžiläinen arkkitehtuuri oli melko kehittynyttä. Talot olivat neliön muotoisia ja niissä oli pyramidin muotoinen katto. Jokaisessa kylässä oli yhteisörakennus ja temppeli. Temppelit rakennettiin pyramidin muotoiselle kivistä tehdylle perustalle. Päälliköiden talot olivat samanlaisia ja ne tehtiin korkeammiksi kuin tavallisten ihmisten talot.
Erikoinen fidžiläinen perinne on nuotiossa kuumennettujen kivien päällä käveleminen. Se on alkujaan liittynyt seremonioihin, mutt aon nykyisin turistiviihdettä.
1800-luvulla fidžiläiset kääntyivät kristinuskoon. Ennen kristinuskoa harjoitettiin luonnonuskontoa johon kuului ihmisten uhraaminen. Ihmisiä haudattiin elävältä päälliköiden talojen perustuksiin. Kannibalismia harjoitettiin syömällä voitettujen vihollisten ruumita. Seru Epenisa Cakobau, sotapäällikkö joka yhdisti eri heimot ja kääntyi kristinuskoon, kielsi kannibalismin ja paljolti muutkin alkuperäisuskonnon rituaalit 1854.
S/S Betty H
Nyhamnin luotsiaseman ohitettuaan Betty H liittyi aamupäivällä 26. lokakuuta mukaan saattueeseen, jota suojasivat merivoimien neljä saattajaa: Uisko, Louhi, Aura ja VH1. Saattueessa oli Betty H:n lisäksi neljä muutakin rahtilaivaa: Henry John, Monsun, Corona ja Grundsee. Kello 11.10 Betty H:n peräosaan osui torpedo, kun se oli noin 10 meripeninkulman päässä Nyhamnin majakasta. Laiva upposi hyvin nopeasti tämän jälkeen, eikä pelastusveneiden vesillelasku onnistunut enää. Veteen joutuneet miehistön jäsenet pysyttelivät pinnalla kelluvan puutavaran varassa, ja osa onnistui myös uimaan kahdella pinnalle jääneelle pelastuslautalle. Saattaja Aura saapui uppoamispaikalle noin 20 minuutin kuluttua ja pelasti Betty H:n 12 miehistöön kuulunutta jäsentä. Saattue jatkoi matkaansa Ruotsin aluevesirajalle, ja tämän jälkeen saattajina toimineet sotalaivat suuntasivat Maarianhaminaan Betty H:n pelastunut miehistö mukanaan.
Betty H:n upottanut sukellusvene oli SC-307 (Treska) (3. luokan kapteeni N.O. Momot), joka kuului syksyllä 1942 Kronstadtista liikkeelle lähteneeseen 16 sukellusveneen ryhmään. Ammuttuaan torpedonsa vene onnistui pakenemaan paikalta välttäen suomalaisten suorittaman syvyyspommituksen. Vene palasi Kronstadtiin, mutta se ei enää seuraavina vuosina onnistunut upottamaan muita laivoja. Sukellusvene romutettiin Kronstadtissa vuosina 1958–1959, ja sen komentotorni on nykyisin muistomerkkinä sukellusvenekoulun pihalla.
S/S Betty H oli rakennettu vuonna 1902 Whitbyssä Englannissa Kirktown-nimisenä. Ennen Suomeen myyntiä laivan omisti essexiläinen laivanvarustaja Alfred Smith. Laivan pituus oli 94,7 metriä, leveys 13,4 metriä ja ruuman korkeus 6 metriä. Laivan kantavuus oli 2 478 bruttorekisteritonnia, ja sen kolmipaisuntahöyrykoneen teho oli 1 120 hevosvoimaa.
Porin Reposaaressa sijaitsee Betty H:n ja toisen samana vuonna upotetun Hacklinin omistaman kauppalaivan Jussi H:n muistomuuri.
Roy E. Disney
thumb|Roy E. Disney vuonna 1990.
Roy Edward Disney (10. tammikuuta 1930 Los Angeles, Yhdysvallat – 16. joulukuuta 2009 Newport Beach, Yhdysvallat ) oli yhdysvaltalainen liikemies. Hän toimi The Walt Disney Companyn hallituksen varapuheenjohtajana, animaatiotuotannon johtajana sekä viimeisinä vuosinaan konsernin neuvonantajana. Hänen isänsä Roy Oliver Disney ja setänsä Walt Disney perustivat Disney-konsernin. Roy E. Disney kuoli 79-vuotiaana vatsasyöpään.
HMS Monarch (1765)
HMS Monarch oli Britannian kuninkaallisen laivaston vuonna 1765 vesillelaskettu Ramillies-luokan 74-tykkinen kolmannen luokan linjalaiva.
Valmistus
Alus tilattiin 22. marraskuuta 1760 Deptfordin telakalta, jossa rakennustöistä vastasi Adam Hayes. Köli laskettiin 2. kesäkuuta 1761. Alus laskettiin vesille 20. heinäkuuta 1765 ja valmistui 24. syyskuuta, jolloin valmistuskustannukset varustettuna olivat 34 407 puntaa 19 shillinkiä ja 10 pennyä.
Palvelus
Alus otettiin palvelukseen lokakuussa 1776 päällikkönään Joshua Rowley. Se varustettiin kesäkuussa 1777 Portsmouthissa vartiolaivaksi ja varustettiin meripalveluun Portsmouthissa lokakuussa. Alus osallistui 27. heinäkuuta 1778 ensimmäiseen Ushantin taisteluun ja Cabo de São Vicenten taisteluun 1780. Alus romutettiin 1813.
Eetu Koivistoinen
Eetu Koivistoinen (s. 13. heinäkuuta 1995 Tampere) on suomalainen jääkiekkoilija, joka edustaa SM-liigajoukkue HIFK:ta. Hän toimii joukkueen varakapteenina. Koivistoinen on pelipaikaltaan keskushyökkääjä, mutta hän osaa pelata myös laidassa.
Seuraura
Koivistoinen on Espoon Jääklubin kasvatti. Hän pelasi myöhemmät juniorivuotensa kuitenkin pääosin Espoo Bluesissa. Koivistoinen oli kaudella 2009–2010 seuran C-nuorten paras maalintekijä SM-karsinnoissa kymmenellä osumallaan. Kaudella 2010–2011 hän oli joukkueen paras maalintekijä kevään 2011 pudotuspeleissä kahdeksalla osumallaan Teemu Pulkkisen kanssa, kuten myös Bluesin B-nuorten paras maalintekijä pudotuspeleissä seitsemällä osumallaan Samu Öystilän kanssa. Koivistoinen voitti kauden päätteeksi sekä C- että B-nuorten Suomenmestaruuden. Kaudella 2011–2012 hän oli B-nuorten SM-karsinnoissa Bluesin paras maalintekijä ja jakoi sisäisen pistepörssin voiton Felix Westermarckin kanssa tehoilla 8+6=14. Koivistoinen voitti koko B-nuorten SM-sarjan kevään 2012 pudotuspelien maalipörssin 11 osumallaan. Hän voitti kauden päätteeksi SM-hopeaa.
Koivistoinen voitti kauden 2012–2013 päätteeksi A-nuorten SM-hopeaa. Kaudella 2013–2014 hän nousi Bluesin A-nuorten varakapteeniksi ja voitti kauden päätteeksi Suomenmestaruuden. Kaudeksi 2014–2015 Koivistoinen oli aluksi siirtymässä Kanadan juniorisarjoihin, mutta hän jäi kuitenkin perhekohtaisista syistä Suomeen. Koivistoinen siirtyi kavareidensa houkuttelemana lopulta II-divisioonajoukkue Kirkkonummen Salamoihin. Hän pelasi seuran miesten joukkueessa vain 14 runkosarjaottelua, sillä Koivistoinen pelasi samaan aikaan myös jalkapalloa. Hän voitti kuitenkin Salamoiden sisäisen piste- ja maalipörssin tehoilla 18+9=27. Koivistoinen pelasi valtaosan kaudestaan myös seuran A-nuorissa. Hän voitti 22 osumallaan koko A-nuorten Suomi-sarjan karsintasarjan maalipörssin, kuten myös A-nuorten Alueliigan pistepörssin tehtyään yhdeksässä ottelussa hurjat tehot 20+28=48. Koivistoinen ylsi myös A-nuorten Suomi-sarjassa Salamoiden sisäisen piste- ja maalipörssin voittoon tehoilla 22+16=38.
Koivistoinen harjoitteli kauden 2014–2015 jälkeen Bluesin A-nuorten kanssa, kunnes Mestis-joukkue KeuPa HT:n päävalmentaja Ville Nieminen otti häneen yhteyttä. Koivistoinen siirtyi joukkueeseen kaudeksi 2015–2016 seuran yhteistyöjoukkueen, SM-liigajoukkue Rauman Lukon 1+2-vuotisella sopimuksella kiinnittämänä sopimuspelaajana. Hän teki miesten pääsarjadebyyttinsä Lukossa Mestarien liigan playoff-ottelussa 22. syyskuuta 2015 saksalaista EHC Müncheniä vastaan. Koivistoinen merkittiin joukkueen nelosketjun vasempaan laitaan Eetu Karvisen ja Riku Pitkäsen viereen. Hän sai ottelussa yhden kahden minuutin jäähyn korkeasta mailasta. Seuraavassa ottelussaan 6. lokakuuta 2015 myös EHC Müncheniä vastaan pelatussa toisessa playoff-ottelussa Koivistoinen onnistui maalinteossa. SM-liigadebyyttinsä hän teki 9. lokakuuta 2015 vieraissa Hämeenlinnan Pallokerhoa vastaan. Koivistoinen merkittiin Lukon kolmosketjun oikeaan laitaan Kelly Zajacin ja Jesper Piitulaisen viereen. Hän sai ottelussa jääaikaa 4.47 minuuttia. Hän pelasi Lukon liigajoukkueessa kauden aikana kaikkiaan yhdeksän runkosarjaottelua ilman tehopisteitä ja viisi CHL-ottelua tehden yhden maalin.
Koivistoinen pelasi suurimman osan kaudesta 2015–2016 KeuPassa ja oli joukkueen paras maalintekijä ja toiseksi paras pistemies Pasi Kouvalaisen jälkeen tehoilla 18+18=36. Hän voitti myös Mestiksen tulokkaiden piste- ja maalipörssin. Koivistoinen jakoi koko sarjan maalipörssin kahdeksannen sijan Jukureiden Joonas Sammalmaan ja RoKin Olli-Matti Järvelän kanssa. Kevään 2016 pudotuspeleissä hän oli KeuPan paras pistemies ja maalintekijä tehoilla 4+5=9. Helmikuussa 2016 Koivistoinen teki viidessä ottelussa tehot 4+5=9 ja hänet valittiin Mestiksen helmikuun kuukauden tulokaspelaajaksi. Samassa kuussa Lukko käytti hänen sopimuksessaan olleen option ja teki kaksivuotisen jatkosopimuksen Koivistoisen kanssa.
Kaudella 2016–2017 Koivistoinen avasi pistetilinsä SM-liigassa. Hän teki liigauransa avausmaalin 18. lokakuuta 2016 vieraissa JYPiä vastaan. Kaikkiaan Koivistoisen varsinainen tulokaskausi toi 54 runkosarjaottelussa tehot 4+4=8 ja kuudessa CHL-ottelussa yhden syöttöpisteen. SM-liigakauden jälkeen hän siirtyi vahvistamaan Lukon A-nuoria. Koivistoinen voitti kahdeksalla osumallaan koko A-nuorten SM-liigan pudotuspelien maalipörssin. Hän voitti kauden päätteeksi A-nuorten SM-pronssia. Lokakuussa 2017 Koivistoinen teki Lukon kanssa kaksivuotisen jatkosopimuksen. Kaudella 2017–2018 hän teki SM-liigan runkosarjassa 12 tehopistettä.
Koivistoinen nosti kaudella 2018–2019 osakkeitaan reilusti ja teki SM-liigan runkosarjassa tehot 17+17=34. Hänen tehokkuutensa oli varsin yllättävää sillä, Koivistoinen pelasi pääasiassa Lukon nelossentterinä ja hän sai kauden aikana peliaikaa keskimäärin vain reilut 12 minuuttia ottelua kohden. Kaudella 2019–2020 Koivistoinen jakoi Lukon sisäisen tehotilaston voiton Justin Danforthin kanssa lukemalla +26. 12. helmikuuta 2019 Pelicansia vastaan hän onnistui tekemään liigauransa ensimmäisen kypärätempun. Koivistoisen toinen maali vei Lukon tasavajaalla 3–2-johtoon ja se jäi ottelun voittomaaliksi. Hän viimeisteli kolmannen maalinsa vastustajan tyhjään maaliin. Koivistoinen sai ottelussa myös syöttöpisteen Justin Danforthin vastustajan tyhjään maaliin tekemään osumaan, kun hän viimeisteli Lukolle loppulukemat 5–2. Iiro Engren valitsi Koivistoisen ottelun Alumnien tähtien ykköstähdeksi. Tammikuussa 2020 hän teki Lukon kanssa vuoden mittaisen jatkosopimuksen.